मजदूर हित पर 15 दिनों में होगा फैसला
हिन्दुस्तानकॉपर लिमिटेड (एचसीएल) की नेशनल ज्वाइंट कमेटी फॉर कॉपर (एनजेसीसी ) की महत्वपूर्ण बैठक सोमवार को मऊभंडार स्थित आईसीसी कंपनी के जेनरल ऑफिस में सीएमडी केडी दीवान की अध्यक्षता में हुई। पहली बार हुई इस बैठक में एचसीएल की चारों यूनिट तलोजा कॉपर प्रोजेक्ट महाराष्ट्र, खेतरी कॉपर कॉम्पलेक्स राजस्थान, मलाजखंड कॉपर प्रोजेक्ट मध्यप्रदेश तथा इंडियन कॉपर कॉम्पलेक्स (अाईसीसी) झारखंड के प्रमुख अधिकारी मान्यता प्राप्त यूनियन के पदाधिकारी शामिल रहे।
बैठक की जानकारी देते हुए आईसीसी वर्कर्स यूनियन के अध्यक्ष बीरेन्द्र नारायण सिंहदेव ने बताया कि सीएमडी के साथ वार्ता में मजदूर हितों सहित अन्य मुद्दों पर चर्चा हुई। इसमें सीएमडी ने आश्वासन दिया है कि 15 दिनों के अंदर वेज रिवीजन भुगतान पर फैसला हो जाएगा। इससे कंपनी पर प्रतिमाह करीब 3 करोड़ रुपए का अतिरिक्त बोझ बढ़ेगा। इसके अलावा इसी साल अप्रैल से मई तक खदान खोलने पर विचार किया गया।
मौके पर ये थे मौजूद
इसमौके पर डायरेक्टर ( पर्सनल) अनुपम आनंद, डायरेक्टर (ऑपरेशन) एस नंदा, डायरेक्टर (फाइनांस) वीवी वेणुगोपाल राव, डायरेक्टर (माइंस) एसके भट्टाचार्य, आईसीसी के ईडी एचसी श्रीवास्तव, खेतरी कॉपर कॉम्पलेक्स के ईडी अमित कुमार सेन, मलाजखंड के ईडी ओंकार नाथ तिवारी, ईडी संतोष शर्मा, तलोजा कॉपर के जीएम नंदीश एचएन, केपी सोनी, एआर होसाल, छतर सिंह सिंघी, दिलीप कुमार महाजन आदि मौजूद थे। वहीं केसीसी वर्कर्स यूनियन के अध्यक्ष एसपी परमार, महासचिव बीआर सैनी, सचिव आर लाल, रीसाल सिंह, बीएल पड़िहार, जीएम राजवत, एसआर पाटिल, आईसीसी वर्कर्स यूनियन के अध्यक्ष बीरेंद्र नारायण सिंहदेव, महामंत्री ओमप्रकाश सिंह आदि मौजूद थे।
इनबिन्दुओं पर हुआ मंथन
वेजरिवीजन, कारखाना तथा खदान में प्रोडक्शन, कॉपर मूल्य में हो रही कमी, आर्थिक संकट से उबरने के लिए कॉस्ट कटिंग पर विचार, राजस्थान के खेतरी में नई खदान वनवास खोलने पर सहमति आदि। बैठक में एचसीएल की सभी यूनिटों के विस्तारीकरण पर भी चर्चा हुई। सीएमडी ने कहा कि वर्तमान में कंपनी की सभी यूनिटों की चुनौतियां सामने उभर कर रही हैं। अंतरराष्ट्रीय धातू बाजार में तांबे के मूल्यों में अाई गिरावट के कारण कंपनी को आर्थिक संकट का सामना करना पड़ रहा है। इस प्रकार की विभिन्न छोटी बड़ी समस्याओं से उबरने के लिए कम्पनी प्रबंधन मान्यता प्राप्त यूनियन के पदाधिकारी को एक साथ मिलकर काम करना होगा। कहा कि आईसीसी के बंद पड़ी माइंसों को खोलने की दिशा में उचित पहल की जा रही है।
कॉपर माइंस विस्तारीकरण की योजना शुरू
अप्रैल2015 में मध्यप्रदेश में एचसीएल के मलाजखंड कॉपर प्रोजेक्ट के पांच मिलियन टन अंडरग्राउंड माइंस विस्तारीकरण प्रोजेक्ट का शिलान्यास मध्यप्रदेश के मुख्यमंत्री शिवराज चौहान ने किया था। इस प्रोजेक्ट को पांच वर्षों के अंतराल में प्रारंभ करने का लक्ष्य रखा गया है। वहीं एचसीएल ने कम्पनी को और अधिक फायदा पहुंचाने के लिए गुजरात के भरूच जिले में जगाड़िया कॉपर नामक एक कंपनी खरीदी है, जिसमें आईसीसी के स्क्रैप से तांबा निकालने की योजना बनाई गई है।
कंपनी में गहराएगा आर्थिक संकट
नएवर्ष में एचसीएल आईसीसी के मजदूरों को कोई खास सौगात मिलने की संभावना नहीं है। अंतरराष्ट्रीय बाजार में तांबा के मूल्यों में गिरावट आई है। इससे कंपनी के उत्पादन पर भी प्रभाव पड़ा है। बाजार में तांबा की वर्तमान कीमत घटकर 4680 डॉलर प्रति मिट्रिक टन हो गई है। इसका असर आईसीसी के मजदूरों पर भी पड़ेगा। कंपनी प्रबंधन खर्च घटाने पर जोर दे रहा है। मजदूरों की सुविधाओं पर भी कैंची चलेगी। एचसीएल के पदाधिकारियों ने भी इसे चिंता का विषय माना है।
एचसीएल की झारखंड में मौजूद माइंस खुलने के मामले पर ग्रहण अभी खत्म नहीं हुआ है। यहां राखा कॉपर प्रोजेक्ट, सिद्धेश्वर चापड़ी ओपन माइंस, केन्दाडीह तथा सुरदा फेज टू माइंस खोलने की योजना है। इसमें धरातल में अब तक केवल सुरदा फेज टू का ही काम चल रहा है। बंद पड़ी खदानों को खोलने की दिशा में ठोस पहल नहीं हो पा रही है। अबतक सिर्फ जन सुनवाई में सुरदा माइंस खदान को अनापत्ति पत्र मिला है।
hin_Deva hin_Deva hin_Deva hin_Deva bho_Deva hin_Deva hin_Deva bho_Deva hin_Deva hin_Deva hin_Deva hin_Deva